Valstybinių ir savivaldybių švietimo

įstaigų (išskyrus aukštąsias mokyklas)

vadovų, jų pavaduotojų ugdymui, ugdymą

organizuojančių skyrių vedėjų veiklos

vertinimo nuostatų

1 priedas

**(Švietimo įstaigos (išskyrus aukštąją mokyklą) vadovo metų veiklos ataskaitos forma)**

GARGŽDŲ LOPŠELIS-DARŽELIS ,,ĄŽUOLIUKAS“

RASOS JUSČIENĖS

**METŲ VEIKLOS ATASKAITA**

2022-01-19 Nr. \_\_\_\_\_\_\_\_

Gargždai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Lopšelio-darželio ,,Ąžuoliukas“ 2021 metų veiklą organizavau atsižvelgdama į strateginiame 2020-2022 metų plane numatytus prioritetus: vaikų taisyklingo požiūrio į sveikatą ugdymas, socialinės-emocinės kompetencijos ugdymas, įstaigos kultūros tobulinimas, vidaus ir lauko aplinkos atnaujinimas. 2020–2021 m. m. lopšelį-darželį lankė 225 vaikų, veikė 12 grupių (2 ankstyvojo amžiaus, 3 priešmokyklinio ir 7 ikimokyklinio amžiaus).2021 metų lopšelio-darželio ,,Ąžuoliukas“ metinio veiklos plano įgyvendinimas.*Pirmas tikslas: Kurti vidaus aplinką, atliepiančią ugdytinių pažintinius ir kūrybiškumo poreikius.* Vienas iš uždavinių buvo panaudoti laiptinių erdves vaikų pažintinei veiklai ir papildyti priemonėmis grupių aplinką. Šio tikslo įgyvendinimui metų pradžioje subūriau vidaus ir lauko edukacinių erdvių tobulinimo darbo grupę, kuri vykdė reguliarius pasitarimus. Darbo grupė numatė įstaigos vidaus ir lauko erdvių tobulinimo žingsnius, kuriais remiantis praėjusiais metais buvo patobulintos įstaigos vidaus erdvės: laiptinių sienos dekoruotos žaismingais foto tapetais, koridoriaus grindys – spalvingais lipdukais. Viename lopšelio-darželio koridoriuje buvo įrengta šviesos instaliacija socialiniam-emociniam ugdymui, tai erdvė, padedanti vaikams susikaupti, nusiraminti. Įsigyti 3 specialūs nusiraminimo nameliai vaikams su autizmo spektro sutrikimais (vertė – 215 Eu). Grupių aplinkos buvo praturtintos patraukliomis edukacinėmis priemonėmis ir žaislais (vertė – 5 300 Eu). Įsigyti nauji priešmokyklinės grupės baldai: 10 staliukų ir 20 kėdučių (vertė – 1 750 Eu). Kitas uždavinys buvo papildyti kiemo erdves ugdymo priemonėmis edukacinei veiklai, lauko žaidimams. Lauko erdvės papildytos naujomis edukacinėmis priemonėmis, įrengta lauko pavėsinė-laboratorija su lauko baldais, 2 daugiafunkciai žaidimų įrenginiai, 2 karuselės, 3 smėlio dėžės.Rugsėjo mėnesį dalyvavome Darželių arba mokyklų teritorijų apželdinimo iniciatyvų projekte „Atsakingas ir tausojantis aplinką visuomenės elgesio skatinimas“, kuris remiamas Lietuvos Respublikos aplinkos ministerijos ir Europos Sąjungos fondų. Projekto dėka lopšelio-darželio teritorija pasipuošė nauju gėlynu, džiuginančiu ne tik daugiamečių gėlių žiedais, bet ir aromatiniais – vaistiniais augalais. Naujasis gėlynas – tai puiki nauja edukacinė erdvė vaikams, padedanti geriau pažinti augalus, tyrinėti jų išvaizdą ir aromatus. Be to, palei darželio tvorą buvo pasodinta net 40 vijoklinių augalų, kurie suaugę ir sužaliavę padės atsiriboti nuo gatvės, sumažins dulkių plitimą teritorijoje. Įgyvendinto projekto vertė – 2 524 Eu. Trečias uždavinys buvo įsigyti edukacinių priemonių STEAM metodikos taikymui. Tuo tikslu įsigyta priemonių eksperimentams, konstruktorių Korbo Edu, Korbo Basic, skatinančius vaikus mąstyti logiškai, padrąsinančius eksperimentuoti ir nugalėti sunkumus. Įsigyti 4 robotukai BEE-bot, kurie yra visame pasaulyje populiari ugdymo priemonė, skirta ikimokyklinio amžiais vaikams mokytis iššifravimo bei problemų sprendimo, programavimo pradmenų.Ketvirtas uždavinys buvo integruoti STEAM ugdymo idėjas kasdieninėje vaikų veikloje. Tuo tikslu subūriau darbo grupę STEAM ugdymo idėjų integravimui ugdymo(si) veikloje. Visus metus inicijavau aktyvų pedagogų įsitraukimą į projektines STEAM veiklas. Dalyvavome Klaipėdos rajono švietimo centro organizuotoje ikimokyklinių įstaigų idėjų mugėje „Tyrinėk, pažink, atrask“ (40 val. kvalifikacijos tobulinimo programa „STEAM metodika ankstyvajame ugdyme). STEAM ugdymo idėjomis ir jų įgyvendinimo patirtimi su rajono ikimokyklinių įstaigų mokytojais pasidalino Ilona Sruogienė, Jurgita Šiaulienė ir Rasa Šukienė. ,,Boružėlių“, ,,Pelėdžiukų“, ,,Smalsučių“ grupių vaikai ir pedagogės dalyvavo Respublikiniame *eko* projekte edukacinės-kūrybinės dirbtuvės STEAM veikla ,,Išmanieji statiniai“. Šiame projekte šalies pedagogai su ikimokyklinio ir priešmokyklinio amžiaus vaikais organizavo STEAM veiklas, panaudodami antrines žaliavas minimalių ir didelių konstrukcijų statybai. Ikimokyklinio ir priešmokyklinio ugdymo respublikiniame pedagogų forume ,,STEAM atradimai ir įžvalgos ikimokyklinio ugdymo įstaigoje“ stendinius pranešimus pristatė mokytojos Ilona Sruogienė ir Jurgita Šiaulienė.Gruodžio mėn. stebėjau 20 mokytojų praktinę ugdomąją veiklą, turėdama tikslą išsiaiškinti, kaip STEAM idėjos integruojamos kasdienėje vaikų ugdomojoje veikloje. Stebėjimo rezultatai buvo individualiai aptarti su mokytojomis, numatytos tolesnės pedagoginės veiklos tobulinimosi kryptys.Siekiant tobulinti ugdomąją veiklą, skatinau mokytojas kvalifikaciją kelti STEAM tematikos renginiuose: seminaruose ,,STEAM veiklų integravimas į ugdomąjį procesą ikimokyklinėje įstaigoje“, ,,Kūrybiniai STEAM planai ir projektai“, STEAM ugdymas darželyje – atradimai, eksperimentai, tyrinėjimai“, ,,STEAM išlaisvina vaiko galias“, ,,STEAM ugdymas per technologines priemones darželyje“; idėjų mugėje ,,STEAM žiemą“, konferencijoje ,,STEAM atradimai ir įžvalgos ikimokyklinio ugdymo įstaigoje“. Mokymuose įgytos žinios buvo aptariamos metodinėje grupėje. 2021 metais Gargždų lopšelis-darželis „Ąžuoliukas“ tarptautinėje STEM mokyklų akreditacijos sistemoje pripažintas STEM School Label COMPETENT mokykla. Lopšelis-darželis buvo vertinamas pagal kriterijų sąrašą, kuris parodė įstaigos stiprybes ir silpnybes septyniose srityse: mokymas, ugdymo programų pritaikymas, vertinimas, darbuotojų profesinis tobulėjimas, vadovavimas mokyklai ir mokyklos kultūra, ryšiai, mokyklos infrastruktūra. Kokybės ženklas suteiktas Briuselio STEM School label platformos ekspertų. tai bendra European Schoolnet, Ciencia Viva (Portugalija), Maison pour la Science d‘Alsace (Prancūzija), Center for the Promotion of Science (Serbija) ir Ugdymo plėtotės centro (Lietuva) iniciatyva, pradėta 2017 m. Lietuvos STEAM tinklo ugdymo įstaigos: <https://duomenys.ugdome.lt/?/tinklai/steam/med=38/682>  *Antras tikslas: tobulinti bendruomenės santykius, kuriant bendravimą ir sąveikas skatinančią socialinę aplinką. Kurti įstaigos įvaizdį.* Vienas uždavinių buvo organizuoti seminarus, mokymus, individualius pokalbius, edukacijas, kultūrines išvykas. Visus metus lopšelio-darželio darbuotojai tikslingai, tobulino savo kvalifikaciją. Vienam darbuotojui vidutiniškai teko 6 kvalifikacijos tobulinimosi renginiai. Lopšelio-darželio pedagogės visus metus aktyviai dalyvavo respublikiniuose ir rajoniniuose renginiuose, konkursuose, akcijose, skaitė pranešimus, įgyta patirtimi dalinosi su kolegėmis. Daugiausia mokytojos tobulinosi seminaruose (37 proc. visų renginių), dalinosi gerąja patirtimi (11 proc.), klausėsi paskaitų (8 proc.), dalyvavo konferencijose (7 proc.) ir kt. 88 proc. visų kvalifikacijos tobulinimo renginių vyko nuotoliniu būdu ir 12 proc. kontaktiniu. Efektyviam duomenų valdymui sukūriau ir sėkmingai įdiegiau elektroninį kvalifikacijos tobulinimosi renginių registracijos žurnalą. Ši priemonė padeda rinkti informaciją apie pedagogių dalyvavimą kvalifikacijos tobulinimosi renginiuose, apdoroti statistinius duomenis, efektyviai planuoti mokymus.Metų pradžioje lopšelio-darželio pedagogai mokėsi telktis komandiniam darbui. Organizavau psichologės Virginijos Servutienės mokymus, kurių temą padiktavo pati lopšelio-darželio pedagoginė bendruomenė. Mokymuose sužinojome, kaip puoselėti įtraukią bendradarbiavimo kultūrą, kaip galima išvengti konfliktų ir kurti konstruktyvų dialogą komandoje.Birželio mėnesį organizavau lopšelio-darželio darbuotojų edukacinę išvyką į Kauną, kur dalyvavome kūno kalbos ir efektyvaus bendravimo mokymuose, lankėmės Liaudies buities muziejuje Rumšiškėse, susipažinome su XVIII a. pab. – XX a. pirmos pusės visų Lietuvos regionų valstiečių bei miestelėnų buitimi, darbais, tradicijomis. Edukacinės išvykos ne tik padeda plėsti darbuotojų akiratį, bet ir suteikia daug gerų emocijų, telkia bendruomenę.2021 m. gegužės mėn. atlikau bendruomenės apklausą ,,Lopšelio-darželio ,,Ąžuoliukas“ organizacinė kultūra“. Apklausos tikslas buvo nustatyti, ar esama lopšelio-darželio organizacinė kultūra padeda siekti veiklos kokybės bei tenkinti bendruomenės lūkesčius. Tyrimo rezultatai pristatyti pedagogų tarybos posėdyje (20212-08-31 Nr. V6-3). Apklausos rezultatų išvados parodė, kad reikia skirti didesnį dėmesį tėvų įtraukimui į įstaigos veiklas, taip pat plėtoti pozityvius santykius tarp kolegių, mokytojų ir tėvų, organizuojant bendras veiklas.Su mokytojais ir man tiesiogiai pavaldžiais darbuotojais organizavau metinius vertinimo pokalbius, su pedagogais aptarėme įsivertinimo anketas, tolimesnes kvalifikacijos tobulinimosi kryptis. Matau didelę šios veiklos prasmę, nes metiniai pokalbiai padeda įvertinti darbuotojo veiklą, sukurti abipusį grįžtamąjį ryšį tarp darbuotojo ir vadovo, nustatyti darbuotojo prioritetinius tobulinimosi poreikius, gerinti darbo organizavimą, didinti motyvaciją kokybiškai atlikti savo pareigas.Antrasis uždavinys buvo puoselėti bendruomenės tradicijas ir ritualus.Šio tikslo įgyvendinimui įstaigoje vyko tradiciniai renginiai, šventės, vykdomi ilgalaikiai ir trumpalaikiai projektai, kurių metu buvo telkiama bendruomenė, tenkinami ugdytinių pažintiniai poreikiai, skatinama jų saviraiška, ugdomas ekologinis sąmoningumas, formuojamas socialus elgesys, patriotiškumas. Pedagogės dalyvavo respublikiniuose projektuose: ,,Žaidimai moko“, ,,Mažieji sodeliai“, ,,Kurpaitė mamai“ , „Skirtukas knygai“ ir kt. Įstaigoje vyko tradiciniai renginiai: meno savaitė ,,Kuriu su saule ir vėju“, Europos judumo savaitė ,,Žingsniuokime kartu“, sportinė pramoga ,,Sveikuolių sveikuoliai“, „Aktyvios mokyklos savaitė“, pasaulinė akcija ,,Pamoka lauke“, paminėta Tarptautinė šokio diena. Tarptautinės virėjų dienos proga sveikinome mūsų lošelio-darželio virėjas, vaikai apdovanojo jas savo rankų darbo dovanėlėmis. Dalyvavome Klaipėdos rajono ikimokyklinio ugdymo įstaigų teatrinės veiklos apžiūroje-festivalyje „Bebenčiuko teatras“. Dalyvavome tradiciniame **Lietuvos vaikų ir moksleivių (lietuvių liaudies kūrybos atlikėjų) konkurse „Tramtatulis“. Mūsų lopšelio-darželio ugdytinis, paruošas mokytojos Editos Girijotienės, buvo atrinktas atstovauti rajoną konkurso zonos rate. Įstaiga, kaip ir kasmet, dalyvavo Lietuvos futbolo federacijos (LFF) ilgalaikės masinio vaikų užimtumo programos „Sugražinkime vaikus į stadionus“ projekte „Futboliukas“: organizavome varžybas tarp grupių, vaikus futbolo subtilybių mokė FK „Banga“ futbolininkai. Tęsėme respublikinį projektą „Sveikatiada“. Tai ilgalaikis sveikos gyvensenos ugdymo projektas, suteikiantis vaikams žinių ir praktinių įgūdžių apie sveikatą, mitybą ir fizinį aktyvumą, organizuojami vaikams renginiai, kurių metu vaikai plečia savo žinias ir supratimą sveikos mitybos ir fizinio aktyvumo srityse. Lopšelio-darželio veiklos ir projektų įgyvendinimo rezultatai viešinami įstaigos interneto svetainėje bei Facebook paskyroje.** Šiemet organizavau tradicinį ikimokyklinio ir bendrojo ugdymo mokyklų dainų konkursą-festivalį „Augino močiutė“. Dėl pandemijos konkursas vyko kitaip nei įprasta – virtualiai. Konkursas-festivalis iš regioninio išaugo į respublikinį, net 105 dainininkai iš visos Lietuvos džiugino savo dainomis. Po renginio sukūriau ir paviešinau video filmą su konkurso-festivalio laureatų pasirodymais <https://youtu.be/_eZ9W-r9XpE>.Per pastaruosius metus visame pasaulyje išpopuliarėjo ir subūrė bendram šokiui ne vieną profesinę bendruomenę šokis „Jerusalema“. Mūsų lopšelis-darželis taip pat ryžosi priimti šį iššūkį. Mano paskatinta, mokytoja Edita Girijotienė subūrė lopšelio-darželio darbuotojus šokiui. Dalyvavimas iššūkyje padėjo lopšelio-darželio bendruomenei susitekti bendram tikslui, o džiugios emocijos ir fizinis aktyvumas pagerino darbuotojų psichoemocinę būseną niūriu pandeminiu laikotarpiu. Nufilmavau ir sukūriau šokio vaizdo klipą: [https://www.youtube.com/watch?v=pompcsFODhY](https://l.facebook.com/l.php?u=https%3A%2F%2Fwww.youtube.com%2Fwatch%3Fv%3DpompcsFODhY%26fbclid%3DIwAR2ZRba3v0xzv74d2eeUj5E9HYyQyDMaB0-6R6IuV8qTT93jNTeVJBbhcvE&h=AT3u_SC0mybOQu0fg-uaq21PnxNk6uU-02hulrxiXlIXApNdQ_z4WZIFIFkLHtMp2WfiOTiJwHrTOiFU02-cmGtLpqrepmXcmbaowr92-Y8s_9lt_6bVnvbqcK-wJSHu2UPh&__tn__=-UK-R&c%5b0%5d=AT30RWc1X_VzjxvI6A04hh3a0dRNQd_LgQRkuFwU77BJibt_MAV19utIf-yBTQX_Lz0gyHaWhayANJMUiGk2J_i56Y0mMLNKXEqvu6mjuv2SApvyPq032eSL1yCD4ABqh0kaBp-lrxqi4TD_hxoX4ku1fkmYY9wa5p6EVBF0ttokkfpcda_hdRGDArcB41q2Ww1spA)Lopšelis-darželis ,,Ąžuoliukas“ šiemet šventė savo veiklos 55-metį. Vaikų kūrybiškumo, tradicijų puoselėjimui, bendruomeniškumui ugdyti, visą šventinę savaitę, spalio 18-22 dienomis, vyko įvairiausių linksmų užsiėmimų ir pramogėlių vaikams. Mažieji kūrė sveikinimus darželiui, smagiai mankštinosi su ,,Ąžuoliuko“ simboliniu personažu Giliuku (mokytojos Edita Girijotienė, Gintarė Gagilaitė). Šventinę savaitę užbaigė nuotaikinga šventė lopšelio-darželio kieme: vaikučiai ir darbuotojai skanavo šventinę gimtadienio košę, vaišinosi kvapnia žolelių arbata, drauge šoko ir linksminosi.Trečias uždavinys buvo atnaujinti bendruomenės susitarimus. Po diskusijų su darbuotojais ir derinimo su įstaigos profesine sąjunga, vasario 4 d. susitarimai sėkmingai atnaujinti. Tikime, kad jie padės įstaigoje kurti emociškai tvarius santykius, išvengti nereikalingų konfliktų, priimti etiškus sprendimus ir prisidės prie bendruomenės gerovės. Ketvirtas uždavinys buvo atnaujinti įstaigos simboliką, internetinį puslapį.Sukūriau naują įstaigos interneto svetainę [www.gargzduzuoliukas.lt](http://www.gargzduzuoliukas.lt) , kurios struktūra ir pateikiama informacija atitinka keliamus reikalavimus. Atnaujintas įstaigos logotipas. Svarbiausias mano, kaip vadovo, tikslas – toliau telkti lopšelio-darželio „Ąžuoliukas“ bendruomenę strateginių tikslų įgyvendinimui, garantuoti ugdymo kokybę, užtikrinti ugdymo įstaigos sėkmingą funkcionavimą, kurti sveiką, pozityviais bendruomenės santykiais grindžiamą, aplinką.  |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 8.1. Užtikrinti kokybišką ikimokyklinį ir priešmokyklinį ugdymą integruojant STEAM idėjas. | Įgyvendinamas 2020–2021 m. m. veiklos plano 1-o tikslo 1.3 uždavinys „Integruoti STEAM idėjas kasdieninėje vaikų veikloje“.  | 1. Sudaryta darbo grupė STEAM ugdymo idėjų integravimui ugdymo(si) veikloje.2. Įsigytos edukacinės priemonės STEAM metodikos taikymui.3. Organizuoti mažiausiai 2 mokymai mokytojoms STEAM metodikos taikymo tema. | 1. 2021 m. kovo 8 d. direktoriaus įsakymu Nr. V1-26 sudaryta darbo grupė STEAM ugdymo idėjų integravimui ugdymo(si) veikloje.2. Įsigyta priemonių eksperimentams, konstruktorių Korbo Edu, Korbo Basic, 4 robotukai BEE-bot.3. Organizuoti mokymai: praktinis seminaras „STEAM išlaisvina vaiko galias“, ,,STEAM veiklų integravimas į ugdomąjį procesą ikimokyklinėje įstaigoje“ ir kt. |
| 8.2 Plėtoti bendras edukacines veiklas su socialiniais partneriais | Pedagogams dalinantis ir įgyjant gerosios darbo patirties, gerėja ikimokyklinio ir priešmokyklinio ugdymo kokybė | 1. Dalyvauta bent 4-iuose socialinių partnerių renginiuose, projektuose.2. Dalyvauta Lietuvos darželių „Ąžuoliukas“ sambūrio veikloje.3. Pasirašyti mažiausiai 2 bendradarbiavimo sutartis su naujais socialiniais partneriais. | 1. Dalyvauta 4 socialinių partnerių renginiuose, projektuose „Tautiniai ornamentai – ženklai iš praeities“, „Vaistažolių taku“, konkurse „Sveikas skanėstas“ (laimėta 2 vieta), teatrinės veiklos apžiūroje-festivalyje „Bebenčiuko teatras“.2. Dalyvavau virtualiame ,,Ąžuoliuko“ sambūrio susitikime. „Boružėlių“ ir „Spinduliukų“ grupės dalyvavo projekte „Žiemos užburti“.3. Pasirašytos bendradarbiavimo sutartys su Klaipėdos M.Mažvydo pagrindine mokykla ir Gargždų jaunimo laisvalaikio centru.  |
| 8.3 Tobulinti bendruomenės santykius, kuriant bendravimą ir sąveikas skatinančią socialinę aplinką. | Įgyvendinamas 2020–2022 m. strateginio veiklos plano 2-o prioriteto „Įstaigos kultūros tobulinimas“ 2.1. tikslas „Tobulinti bendruomenės santykius. Kurti bendravimą ir sąveikas skatinančią socialinę aplinką.“ Tobulinti įstaigos įvaizdį“. | 1. Atnaujinti bendruomenės susitarimai.2. Atliktas įstaigos kultūros tyrimas ir pristatytas lopšelio-darželio bendruomenei.3. Organizuoti ne mažiau 2 mokymai komandos formavimo tema.4. Aktyvinamas ugdytinių tėvelių ir lopšelio-darželio bendradarbiavimas organizuojant susirinkimus, paskaitas, įtraukiant tėvelius į ugdomąją ir projektinę veiklą. 5. Sukurta nauja įstaigos simbolika – logotipas;6. Sukurta nauja įstaigos interneto svetainė.7. Efektyviam informacijos sklaidos užtikrinimui ir grįžtamojo ryšio kūrimui socialiniame tinkle Facebook sukurti 2 puslapiai. Vienas – visai lopšelio bendruomenei (prisijungia ne mažiau 170 bendruomenės narių), antras – darželio darbuotojams (prisijungia ne mažiau 70 proc. darbuotojų).8. Nuolat lopšelio-darželio interneto svetainėje ir socialiniame tinkle „Facebook“ teikiama aktuali informacija. | 1. Atnaujinti bendruomenės susitarimai 2021-02-04.2. 2021 m. gegužės mėn. vykdžiau bendruomenės apklausą ,,Lopšelio - darželio ,,Ąžuoliukas“ organizacinė kultūra“. Tyrimo rezultatai pristatyti pedagogų tarybosposėdyje 20212-08-31 Nr. V6-3.3. Organizuoti 2 mokymai: „Komandos darbas efektyviai komunikacijai“, „Emocinis atsparumas komandoje“.4. Įvyko visų grupių tėvelių susirinkimai. Paminėta šeimos diena. Organizuotos kūrybinės dirbtuvėlės „Kalėdų nykštukas“, parodėlė ,,Rudenėlio kraitė“.4. Atnaujintas įstaigos logotipas;6. Sukurta nauja įstaigos interneto svetainė.7. Facebook‘e sukurti 2 puslapiai. Vienas – visai lopšelio bendruomenei (425 nariai), antras – lopšelio-darželio darbuotojams, prisijungė 95 proc. darbuotojų.8. Nuolat lopšelio-darželio interneto svetainėje ir socialiniame tinkle „Facebook“ teikiama aktuali informacija. |
| 8.4. Kurti naujas ir tobulinti turimas edukacines aplinkas | Įgyvendinamas 2020-2022 m. m. strateginio veiklos plano 3 prioriteto 3.1. tikslas „Kurti vidaus aplinką, atliepiančią ugdytinių pažintinius ir kūrybiškumo poreikius.“ | 1. Suburta vidaus ir lauko edukacinių erdvių tobulinimo darbo grupė, sukurtas erdvių tobulinimo planas, vykdomi reguliarūs pasitarimai.2. Mažiausiai 4 atnaujintos laiptinių erdvės, papildančios ugdytinių pažintinę veiklą.3. 1 koridoriaus grindys pritaikytos vaikų edukacinei-sportinei veiklai.4. Priemonėmis papildytos grupių aplinkos.5. Įrengtos/ modernizuotos ne mažiau kaip dvi edukacinės erdvės lauke.6. Įrengta mažiausiai viena funkcionali pavėsinė lauke.7. Mažiausiai 4 grupės aprūpintos šiuolaikinėmis IKT priemonėmis: išmaniaisiais televizoriais, planšetėmis. | 1. Suburta vidaus ir lauko edukacinių erdvių tobulinimo darbo grupė (2021-01-10, V1-5), sukurtas erdvių tobulinimo planas, įvyko 6 pasitarimai.2. Atnaujintos 4 laiptinių erdvės.3. 1 koridoriaus grindys pritaikytos vaikų edukacinei-sportinei veiklai.4. Priemonėmis papildytos grupių aplinkos (žaislai, knygos ir ugdymo priemonės – 5300 Eu).5. Įrengtas žaidimų kompleksas „Rudamina“, 2 karuselės, 3 smėlio dėžės, atnaujinta 1 pavėsinė;6. Įrengta nauja funkcionali pavėsinė su lauko baldais.7. 8 grupės aprūpintos išmaniaisiais televizoriais. |
| 8.5. Vykdyti įstaigos struktūros pertvarkymą, prie lopšelio-darželio prijungus Gobergiškės skyrių. | Nuo 2021 m. rugsėjo 1 d. pradėti ugdymo procesą lopšelio-darželio „Ąžuoliukas“ Gobergiškės skyriuje | 1. Sutvarkyti Gobergiškės skyriaus perdavimo-priėmimo dokumentai.2. Patvirtinti nauji lopšelio-darželio nuostatai.3. Organizuota atranka į naujai steigiamas darbo vietas ir sudarytos darbo sutartys su darbuotojais.4. Lauko ir vidaus edukacinės erdvės paruoštos ugdymo procesui.5. Nuo 2021 m. rugsėjo 1 d. pradėtas ugdymo procesas naujai įsteigtose 2-ose grupėse Gobergiškės skyriuje.1 | 1. Neįvykdyta. 2. Patvirtinti nauji lopšelio-darželio nuostatai;3. Neįvykdyta.4. Neįvykdyta.5. Neįvykdyta. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. 8.5. Vykdyti įstaigos struktūros pertvarkymą, prie lopšelio-darželio prijungus Gobergiškės skyrių. | Užduotis neįvykdyta dėl užsitęsusios būsimojo lopšelio-darželio „Ąžuoliukas“ Gobergiškės skyriaus renovacijos. Numatyta rizika „9.4 trečiųjų asmenų įsipareigojimo nevykdymas“ |
| 2.2. |  |
| 2.3. |  |
| 2.4. |  |
| 2.5. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Patobulinti ir atnaujinti įstaigos veiklą reglamentuojantys dokumentai: Darbo apmokėjimo sistema, Viešųjų pirkimų organizavimo tvarkos aprašas, Vidaus darbo tvarkos taisyklės, Vidaus kontrolės politika ir vidaus kontrolės politikos įgyvendinimo tvarka, Pedagoginės veiklos priežiūros, įsivertinimo ir kvalifikacijos tobulinimo tvarkos aprašas, Bendrosios asmens duomenų tvarkymo taisyklės, Korupcijos prevencijos tvarkos aprašas ir kt. Parengti nauji darbuotojų pareigybių aprašymai: ikimokyklinio, priešmokyklinio ir meninio ugdymo mokytojų, direktoriaus pavaduotojo ugdymui, logopedo, sandėlininkų, kasininkų ir darbininkų. | Užtikrinamas kokybiškas ir efektyvus lopšelio-darželio veiklos valdymas. Pareigybių aprašymai atitinka teisės aktų reikalavimus.  |
| 3.2. Gargždų lopšelis-darželis „Ąžuoliukas“ STEM tarptautinėje mokyklų akreditacijos sistemoje pripažintas STEM School Label COMPETENT mokykla. Kokybės ženklas suteiktas Briuselio STEM School label platformos ekspertų. | Dalyvavimas STEM mokyklos ženklo akreditacijos sistemoje padeda lopšeliui-darželiui tobulinti STEM ugdymo veiklas ir skatinti ryšius bei bendradarbiavimą su STEM ugdymu suinteresuotomis ugdymo įstaigomis Lietuvoje ir užsienyje. Mokytojai nuolat tobulina kompetencijas šioje srityje, kaupiamas gerosios patirties bankas. |
| 3.3. Organizavau respublikinį ikimokyklinio ir bendrojo ugdymo mokyklų dainų konkursą-festivalį „Augino močiutė“ | 105 dalyviai iš visos Lietuvos. Konkursas-festivalis skatino jaunųjų dainininkų vokalinių įgūdžių ugdymą, turtino vaikų sceninę-koncertinę praktiką, lavino meninės saviraiškos įgūdžius. |
| 3.4. Naujai uždengtas sandėlio stogas | Pagerinta lopšelio-darželio infrastruktūra |
| 3.5. Įsigyti nauji baldai vienai priešmokyklinei grupei: 10 staliukų ir 20 kėdučių (vertė – 1750 Eu); Įsigyti 3 specialūs nusiraminimo nameliai vaikams su autizmo sutrikimu (vertė – 215 Eu) | Gerinamos vaikų ugdymo(si) sąlygos  |
| 3.6. Dalyvavau Darželių arba mokyklų teritorijų apželdinimo iniciatyvų projekte „Atsakingas ir tausojantis aplinką visuomenės elgesio skatinimas“, kuris buvo remiamas Lietuvos Respublikos aplinkos ministerijos ir Europos Sąjungos fondų. Projekto vertė – 2 524 Eu. | Projekto lėšomis įrengtas naujas gėlynas su dekoratyviniais ir vaistiniais augalais, ¾ lopšelio-darželio teritorijos tvoros apsodinta vijokliniais augalais. |
| 3.7. Koordinavau COVID-19 situacijos valdymo komandos darbą. | **Pandemijos laikotarpiu nuolat rūpinausi sklandžiu, nenutrūkstamu įstaigos darbu, parengiau ir nuolatos atnaujinau tvarkų aprašus, reglamentuojančius darbo organizavimą pandemijos metu. Užtikrinau** **ekstremaliosios situacijos valstybės operacijų vadovo patvirtintų „Ikimokyklinio ir priešmokyklinio ugdymo organizavimo būtinų sąlygų“ įgyvendinimą. NVSC patikrinimų metu įstaigoje pažeidimų nenustatyta.** |
| 3.8. Parengiau dokumentus ir pasirašiau valstybinės žemės panaudos sutartį su Nacionalinės žemės tarnybos prie Žemės ūkio ministerijos Klaipėdos rajono skyriumi. Sutartį užregistravau Registrų centre. | **Teisiškai tvarkingi lopšelio-darželio dokumentai.** |